
ДО
ОБЩИНСКИ СЪВЕТ                            ВХ.№ С-185/10.07.2025 г.
РАДОМИР


Д О К Л А Д Н А  З А П И С К А
от
Кирил Стоев – Кмет на Община Радомир


Относно: Предоставяне на имоти, придобити от Общината по реда на чл. 19, ал. 2 от ЗСПЗЗ по искане на Общинска служба „Земеделие“, гр. Радомир на граждани.


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Във връзка с постъпило искане от Общинска служба „Земеделие“, гр. Радомир с наш вх. № АО-48-00-1017/26.06.2025 г. направено по реда на § 27, ал. 2, т. 1 от Преходните и заключителни разпоредби на Закона за изменение и допълнение на Закона за собствеността и ползването на земеделските земи /ПЗР на ЗИД на ЗСПЗЗ/ за предоставяне на земи от Общинския поземлен фонд на собственици с признато право на възстановяване в землището на с. Долна Диканя, Община Радомир, предлагам да бъде взето следното
РЕШЕНИЕ:

Общински съвет – Радомир предоставя на наследниците на Варда Христова Райнова, бивш жител на с. Долна Диканя, община Радомир:
1. Поземлен имот с идентификатор 22085.39.6, номер по предходен план /039009/, с площ от 1444 кв.м. /хиляда четиристотин и четиридесет и четири квадратни метра/, с начин на трайно ползване ливада, находяща се в землището на с. Долна Диканя, в местността „МАТИЦА“/ „МАТИЦАТА“, при граници и съседи: поземлен имот с идентификатор №№ 22085.39.5, 22085.39.8, 22085.888.9901, 22085.41.156, съгласно скица № 15-747339/16.10.2018 г., скица - проект за нанасяне на поземлен имот с проектен идентификатор 22085.39.6 и Решение № 8/22.06.1993 г. на ПК – гр. Радомир. Имот с идентификатор 22085.39.6 е образуван от имот с идентификатор 22085.39.9, целият с площ 15328 кв.м. /петнадесет хиляди триста двадесет и осем квадратни метра/ актуван с АОС № 3905/29.10.2018 г., придобит от Общината по реда на чл. 19, ал. 2 от ЗСПЗЗ.

2. Поземлен имот с идентификатор 22085.68.24, номер по предходен план /068006/, с площ от 2278 кв.м. /две хиляди двеста седемдесет и осем квадратни метра/, с начин на трайно ползване ливада, находяща се в землището на с. Долна Диканя, в местността „ГЕРЕНО“/ „КОРИЯТА“, при граници и съседи: поземлен имот с идентификатор №№ 22085.68.12, 22085.68.471, 22085.68.3, 22085.68.23, 22085.68.9901, 22085.68.106, 22085.66.104, съгласно скица № 15-168310/06.03.2020 г., скица - проект за нанасяне на поземлен имот с проектен идентификатор 22085.68.24 и Решение № 8/22.06.1993 г. на ПК – гр. Радомир. Имот с идентификатор 22085.68.24 е образуван от имот с идентификатор 22085.68.6, целият с площ 9185 кв.м. /девет хиляди сто осемдесет и пет квадратни метра/ актуван с АОС № 4151/06.03.2020 г., придобит от Общината по реда на чл. 19, ал. 2 от ЗСПЗЗ.

Приложение: съгласно текста.

